MARHALAH DAKWAH SERTA TUNTUTANNYA 

Oleh: Kamarul Aza mi bin Mohd Zaini ( http://kamarulazami.blopspot.com) 


Perbincangan mengenai jalan dakwah ini telah dipelopori oleh senior-senior dakwah yang melalui jalan 
ini denganpelbagai pengalaman pahit dan manis. Kehidupan yang penuh dengan cabaran dan liku serta 
tidak punya jalan mati atau tempat berhenti melainkan beberapa tempat rehat sementara yang Allah 
anugerahkan atas tujuan untuk menjadikan diri lebih baik, lebih berkesan dan menjadi iktibar untuk 
masa-masa akan datang. 

Kita perlu mengenali jalan dakwah ini dengan lebih baik dan mendalam agar kita tidak berpecah serta 
berpisah daripadanya dengan melalui jalan-jalan lain yang pelbagai dan kita khuatiri, ia akan 
menyesatkan, la adalah disebabkan matlamat yang tidak jelas, niat yang bercampur-baur serta membawa 
bersama diri kita ini kepentingan untuk memiliki atau merasai sesuatu. Oleh yang demikian, marilah 
bersama kita mengambil faedah dari pengalaman para pendakwah yang terdahulu dari kita agar ia 
sentiasa menjadi benteng, batas mahupun sendai dari melampaui apa yang sepatutnya dilalui dan dirasai. 
Firman Allah dalam surah Ar-Rum ayat 4 hingga 5 Allah menyatakan; 


"Dalam masa tidak sampai sepuluh tahun. Kepada pentadbiran Allah jualah terpulang segala urusan, 
sebelum berlakunya dan sesudah berlakunya; dan pada ketika berlakunya (kemenangan Rom) itu, orang- 
orang yang beriman akan bergembira dengan kemenangan yang diberi Allah, la memberi kemenangan 
kepada sesiapa yang dikehendaki-Nya, dan Dia lah jua Yang Maha Kuasa, lagi Maha Mengasihani." 

Menurut Al-Ustaz Mustafa Masyur, kita sebenarnya berada di marhalah yang paling genting, terutama 
bersama sejarah terbesar dalam seluruh kehidupan manusia. Jika diperhatikan dan fikir-fikirkan, terdapat 
banyak persaman antara medan dakwah terawal ketika permulaan Rasulullah s.a.w. di Mekah dan pada 
hari ini. Kewajipan, peranan serta tindakan yang digunakan Rasulullah dalam menyantuni dan 
berhadapan dengan rakyat sama ada yang Muslim atau tidak juga amat berbeza antara Mekah dan 
Madinah. Pada peringkat permulaan usaha dakwah Rasulullah s.a.w. di Mekah Baginda amat 
mementingkan perkara-perkara yang berkaitan dengan iman yang mendalam, kesabaran dan 
menyabarkan pembentukan yang rapi, pergerakan dan tindakan yang halus dan teliti serta amalan- 
amalan yang dilakukan adalah berterusan dan kenal jerih dan payah. Namun, bilangan mereka ini amat 
sedikit dan sering mendapat pelbagai ancaman dan ugutuan tentang keimanan mereka yang mana, 
mereka tidak gentar dan takut untuk mengorbankan nyawa demi mempertahankan keimanan mereka. 

Maka menurut As-Syahid Al-lmam Hassan Al-Bannam "Sesungguhnya pembentukan ummah, pendidikan 
bangsa-bangsa, merealisasikan cita-cita dan mendokong pendirian (pegangan hidup) memerlukan 
ummah yang berusaha ke arah itu atau dari golongan yang menyeru kepadanya. Ini sekurang-kurangnya 
memerlukan kekuatan jiwa yang terhimpun di dalamnya beberapa perkara: laitu kemahuan yang tidak 
mengenal lemah, kesetiaan yang tetap yang tidak disaduri oleh kepura-puraan dan khianat, pengorbanan 
yang banyak yang tidak dihalang oleh tamak dan haloba serta kebakhilan, dan makrifah (mengenalpasti) 
dasar pegangan hidup, beriman kepadanya dan menghargainya sungguh-sungguh. Semuanya itulah yang 
memelihara (kita) dari kesalahan dan penyelewengan daripadanya (pembentukan) dan tawar-menawar 
(apologetik) di atas perkara dasar dan tidak terdaya dengan yang lainnya". 

Jelas sekali, keperluan dalam emastikan ummah ini terbentuk, terdidik serta mencapai cita-cita sebenar 
perjuangan Islam memerlukan mereka yang berjuang dengan sepenuh jiwa mereka. Jiwa mereka ini pula 
perlu disirami dengan beberapa benteng atau dinding yang akan membuatkan mereka bertahan, 
bersabar serta istiqamah dalam berusaha ke arah pencapaian cita-cita yang besar. Marilah kita berdoa 
kepada Allah s.w.t. agar sentiasa diberikan hidayah dari Allah s.w.t. untuk sentiasa istiqamah serta 

berjuang untuk meneruskan kerja-kerja yang ditinggalkan oleh generasi yang terdahulu ini. Terdapat 3 
marhalah yang perlu diberikan perhatian oleh kita semua dalam memastikan kerja-kerja yang 
ditinggalkan ini disambut dengan baik dan dilaksanakan dengan cara yang paling berkesan. Pertama, 
marhalah ad-d'ayah atau marhalah al-ta'rif. la bermaksud peringkat memperkenalkan dan 
menyampaikan berita atau perkhabaran tentang pergerakan serta keperluan untuk bersama dalam 
gerakan ini. 

Kedua ialah marhalah at-takwin yang bermaksud peringkat membentuk. Pada peringkat ini, satu langkah 
proaktif perlu diambil dalam membentuk kepimpinan serta pengganti baru bagi sesebuah gerakan itu. 
Maka mereka itu perlu dipilih dan didik agar mereka berjaya mewarisi dan menggantikan kepimpinan 
yang ada. Marhalah yang terakhir adalah marhalah tanfiz atau perlaksanaan, amal dan usaha untuk 
mencapai matlamat perjuangan yang sebenar. Ketiga-tiga marhalah ini wajib berjalan serentak tanpa 
meninggalkan atau menangguhkan walau satu darinya. Jika ia berjalan seiring, tidak pula sempurna jika ia 
tidak mengikut tertib, dan tidak sempurna pula tanpa pengenalan makrifah dan sahih yang benar, serta 
tidak mungkin lengkap tanpa satu dasar pendidikan yang sempurna. 


MEMPERKENALKAN DAN MEMBERIKAN PERKHABARAN 

"Dan bahawa sesungguhnya inilah jalan-Ku (agama Islam) yang betul lurus, maka hendaklah kamu 
menurutnya; dan janganlah kamu menurut menurut jalan-jalan (yang lain dari Islam), kerana jalan-jalan 
(yang lain itu) mencerai-beraikan kamu dari jalan Allah, dengan yang demikian itulah Allah perintahkan 
kamu, supaya kamu bertaqwa." (Al-An'am: 153) 


Ayat Allah s.w.t. di atas menjelaskan keperluan dan kepentingan kepada kita yang Islam untuk tidak 
melakukan apa-apa penyelewangan dalam proses pengenalan marhalah ini. Jelas sekali, sebagaimana 
yang dicontohkanoleh Rasulullah s. a. w. bagaimana wahyu yang disampaikan kepadanya, disebar dan 
disampaikan pula kepada ummat Islam dengan cara yang amanah dan benar. Apakah yang akan berlaku 
sekiranya Nabi Muhammad s. a. w. itu menyampaikan berita yang salah? Inilah penjelasan yang berlaku 
kepada penganut Kristian hari ini yang mana, setiap wahyu yang disampaikan di dalam injil telah ditukar 
dan ditentukan berdasarkan keperluan peribadi serta kepentingan pihak-pihak tertentu. Pengajaran ini 
harus diambil oleh kita yang mendokong gerakan Islam ini serta perlu sentiasa dijadikan peringatan agar 
kita bukanlah dari golongan yang mencerai-beraikan (fatafarraqa) mereka dari jalan Allah. 


Maka adalah perlu, wajar dan wajib sekali buat kita untuk kembali semula menyoroti sejarah perjuangan 
Rasulullah s. a. w. Begitu juga para sahabat, salafussoleh serta ulama'ulama' mahsyur yang lain agar dapat 
mengembalikan dokongan yang sebenar melalui sumber rujukan juga yang benar. Firman Allah s.w.t. di 
dalam surah Al-Ahzab ayat 23 yang bermaksud; 

"Di antara orang-orang yang beriman itu, ada yang bersikap benar menunaikan apa yang telah 
dijanjikannya kepada Allah (untuk berjuang membela Islam); maka di antara mereka ada yang telah 
selesai menjalankan janjinya itu (lalu gugur syahid), dan di antaranya ada yang menunggu giliran; dan 
mereka pula tidak mengubah (apa yang mereka janjikan itu) sedikitpun." 

Inilah golongan yang perlu kita turuti dan sertai di mana sepanjang hayat dalam melalui jalan dakwah ini, 
bersikap benar dan tidak sekali-kali untuk menipu atau mementingkan diri sendiri kerana Allah itu Maha 
Mengetahui serta ia adalah amalan sia-sia buat diri kita sendiri. Apa yang kita harapkan adalah untuk 
menjadi Muslim yang gugur tatkala memperjuangkan dan mempertahankan iman kita demi Allah s.w.t. 
Jika Allah tidak pilih kita, maka bersabarlah dengan giliran Allah itu, jangan pula kita angkat kaki dan mula 
meragui janji Allah pada kita. Allah tidak pernah tidur, dan Allah Maha Mengetahui setiap amal perbuatan 
yang kita kerjakan. Maka, buatlah apa yang Allah sukai nescaya Allah akan berikan apa yang kita sukai. 

